N á v r h

N A R I A D E N I E V L Á D Y

Slovenskej republiky

z ……….. 2020,

**ktorým sa dopĺňa nariadenie vlády Slovenskej republiky č. 140/2009 Z. z., ktorým sa ustanovujú podrobnosti o typovom schvaľovaní motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá v znení neskorších predpisov**

Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

**Čl. I**

Nariadenie vlády Slovenskej republiky č. 140/2009 Z. z., ktorým sa ustanovujú podrobnosti o typovom schvaľovaní motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá v znení nariadenia vlády Slovenskej republiky č. 407/2009 Z. z., nariadenia vlády Slovenskej republiky č. 65/2011 Z. z., nariadenia vlády Slovenskej republiky č. 278/2013 Z. z., nariadenia vlády Slovenskej republiky č. 127/2018 Z. z. a nariadenia vlády Slovenskej republiky č. 186/2019 Z. z. sa dopĺňa takto:

Príloha č. 8 sa dopĺňa tridsiatym štvrtým bodom, ktorý znie:

„34. Nariadenie Komisie (EÚ) 2020/1181 zo 7. augusta 2020, ktorým sa opravujú niektoré jazykové znenia smernici Európskeho parlamentu a Rady 2007/46/ES, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica), opravujú niektoré jazykové znenia nariadenia Komisie (EÚ) č. 582/2011, ktorým sa vykonáva, mení a dopĺňa nariadenie Európskeho parlamentu a Rady (ES) č. 595/2009 vzhľadom na emisie z ťažkých úžitkových vozidiel (Euro VI) a ktorým sa menia a dopĺňajú prílohy I a III k smernici Európskeho parlamentu a Rady 2007/46/ES, a opravuje dánske znenie nariadenia Komisie (EÚ) 2017/2400, ktorým sa vykonáva nariadenie Európskeho parlamentu a Rady (ES) č. 595/2009, pokiaľ ide o určovanie emisií CO2 a spotreby paliva ťažkých úžitkových vozidiel a ktorým sa mení smernica Európskeho parlamentu a Rady 2007/46/ES a nariadenie Komisie (EÚ) č. 582/2011 (Ú. v. EÚ L 263, 12. 8. 2020).“.

**Čl. II**

Toto nariadenie vlády nadobúda účinnosť 31. augusta 2020.